section_heading: Karijera
paragraph_text: Nakon što je izabran u 2. krugu (40. ukupno) NBA drafta 2002. od strane Washington Wizards, Navarro je ostao u Europi i čekao svoju priliku da otiđe u NBA. 3. kolovoza 2007., Wizardsi su ga u razmjeni s Memphis Grizzliesima, zamijenili za budući izbor 1. kruga NBA drafta. U sezoni 2007./08. postaje članom Memphis Grizzliesa, a ubrzo postaje važnim kotačićem kluba. Postao je najboljim strijelcem kluba iza linije za tricu (.361%), a s klupe postizao je solidne brojke. Prosječno je postizao 10.9 poena, 2.6 skokova, i 2.1 asistenciju, a krajem sezone izabran je u NBA All-Rookie drugu petorku.